L 273/20
SK
Úradný vestník Európskej únie
21.10.2022
ROZHODNUTIA ROZHODNUTIE RADY (EÚ) 2022/1994 zo 17. októbra 2022 o pozícii, ktorá sa má v mene Európskej únie zaujať v podvýbore pre zemepisné označenia zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o prijatie jeho rokovacieho poriadku
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 207 ods.
4 prvý pododsek v spojení s jej článkom 218 ods.
9, so zreteľom na návrh Európskej komisie, keďže: (1)
Dohoda o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (1) (ďalej len „dohoda“) bola uzavretá Úniou prostredníctvom rozhodnutia Rady (EÚ) 2018/104 (2), predbežne sa vykonáva od 1. júna 2018 a nadobudla platnosť 1. marca 2021.
(2)
Podľa článku 240 ods.
2 dohody má podvýbor pre zemepisné označenia (ďalej len „podvýbor“) určiť svoj rokovací poriadok.
(3)
Je vhodné stanoviť pozíciu, ktorá sa má zaujať v mene Únie v podvýbore vzhľadom na jeho rokovací poriadok, pretože predmetný poriadok bude pre Úniu záväzný.
(4)
S cieľom zabezpečiť účinné vykonávanie dohody by sa mal prijať rokovací poriadok podvýboru.
(5)
Pozícia Únie v podvýbore by preto mala byť založená na návrhu rozhodnutia uvedeného podvýboru pripojenom k tomuto rozhodnutiu,
PRIJALA TOTO ROZHODNUTIE:
Článok 1 Pozícia, ktorá sa má v mene Únie zaujať v podvýbore pre zemepisné označenia, pokiaľ ide o prijatie jeho rokovacieho poriadku, je založená na návrhu rozhodnutia uvedeného podvýboru pripojenom k tomuto rozhodnutiu.
Článok 2 Toto rozhodnutie nadobúda účinnosť dňom jeho prijatia.
(1) Ú. v.
EÚ L 23, 26.1.2018, s. 4.
(2) Rozhodnutie Rady (EÚ) 2018/104 z 20. novembra 2017 o podpise v mene Únie a predbežnom vykonávaní Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (Ú. v.
EÚ L 23, 26.1.2018, s. 1).